Freden i Utrecht, 1713

Freden i Utrecht, 1713 (nederlandsk: Lust-park vande Vreede, tussen de hooge Bondgenooten en de Fransen, geslooten te Utrecht den 11 April; en bevestigd den 12 Mey 1713, fransk: L'idée de la paix conclue entre les Hauts alliés et les françois dans la ville d'Utrecht le 11 avril et ratifiée le 12.me mai 1713 ) er et farvetrykk fra begynnelsen av 1700-tallet av den hollandske gravør Abraham Allard (– 1725).The Peace of Utrecht, 1713, pierre-marteau.com. Besøkt 13. juli 2016 

 Motiv 
Trykket viser forskjellige øyeblikksbilder fra fredsforhandlingene som ledet til underskrivningen av fredstraktaten i Utrecht den 11. april 1713.Gallery of The end of the international war, Museu d'Història de Catalunya, 1714mhcat.cat. Besøkt 13. juli 2016

Midt i bildet ses Freden som mottar palmebladet, mens Mars må gå. Teksten leses på nederlandsk Verklaring van 't Vreede-Zinne-beeld og på fransk Explication de l'embleme de la Paix. Øverst ses Utrecht by. Mot uret fra venstre er avbildet: Konferansen med alliansens diplomater. De britiske delegerte. Ratifikasjon av avtalen 12. mai 1713. Freden mellom Tyskland og Frankrike signeres. Kunngjøring av freden i Haag 22. mai 1713. Fyrverkeri ved det nederlandske hoff den 14. juni 1713. Konferanse mellom Storbritannia, Portugal, Preussen, Savoie, Nederland og Frankrike i april 1713. De franske delegerte.

 Fredstraktaten 
Bildet viser forhandlingene som foregikk et par dager etter at keiserinne Elisabeth Christine hadde forlatt Barcelona. Den nye traktaten tilsidesatte de avtalene som England hadde underskrevet med de katalanske representantene i Genovatraktaten av 1705. De spanske landene ble fordelt som følgende: Storbritannia beholdt Gibraltar og Menorca, Savoie fikk Sicilia, keiserdømmet tok Flandern, Milano, Napoli, Sardinia og fortene i Toscana. Filip V av Spania beholdt Den iberiske halvøy og de spanske territoriene i Amerika.      

Trykket befinner seg i Bibliothèque nationale de France i Paris.L'idée de la paix conclue entre les Hauts alliés et les françois..., gallica.bnf.fr. Besøkt 13. juli2016 Koninklijke Bibliotheek i Nederland har også et trykk med lignende motiv.Lust-park vande Vreede tussen de hooge Bondgenooten en de Fransen, geslooten te Utrecht den 11 April en bevestigd den 12 Mey 1713, europeana.eu. Besøkt 13. juli 2016  

 Referanser 

Kategori:Nederlandsk kunst
Kategori:Fredsavtaler
Kategori:Utrecht